Ο **Γιάν Ρομαίν Μπαρτές**, γεννημένος στις 9 Οκτωβρίου 1974 στο Σαμπερί, είναι Γάλλος δημοσιογράφος, τηλεοπτικός παρουσιαστής και παραγωγός. Ήταν παρουσιαστής του *Le Petit Journal*, στο Canal+ από το 2004 έως το 2016, ενώ από τον Σεπτέμβριο του 2016 παρουσιάζει την εκπομπή *Quotidien* στο TMC.

Βιογραφία
---------

### Παιδική ηλικία και σπουδές

Υιός σιδηροδρομικού, γεννημένος στο Σαμπερί και ισπανικής καταγωγής, ο Γιάν Μπαρτές φοίτησε στο Κολλέγιο Ζαν Μερμόζ του Μπαρμπί, ενώ, στην συνέχεια, στο Λύκειο Βωζελά. Έπειτα από ένα φιλολογικό απολυτήριο λυκείου, συνέχισε τις σπουδές του στο Πανεπιστήμιο της Σαβοΐας, όπου και ήταν φοιτητής σε ένα DEUG αγγλικών. Τελικώς, προσανατολίστηκε προς την δημοσιογραφία παρακολουθώντας μαθήματα για διάστημα τριών ετών, από το 1995 έως το 1998, στο Ινστιτούτο των Επιστημών της Ενημέρωσης και της Επικοινωνίας (ISIC), IUP της Université Bordeaux III.

### Canal+

Το 1998, ο Γιάν Μπαρτές ξεκίνησε να εργάζεται ως εκπαιδευόμενος στην υπηρεσία επικοινωνίας του Canal+, όντας υπεύθυνος για τις επιθεωρήσεις τύπου. Το 2002, εργάστηκε με τους καλεσμένους της εκπομπής *+ Clair*.

Λίγο καιρό μετά τον θάνατο του πατέρα του, ζήτησε να μετατεθεί στην συντακτική ομάδα του iTélé, το οποίο είχε μόλις ξεκινήσει την λειτουργία του. Πραγματοποίησε σειρά ρεπορτάζ ως ανταποκριτής, το περιεχόμενο των οποίων ήταν ήδη στραμμένο ενάντια στην ξύλινη πολιτική γλώσσα.

Το 2004, συνεργάστηκε με τον Μισέλ Ντενιζό στην εκπομπή *Le Grand Journal* του Canal+ για την παρουσίαση κάθε βράδυ των ενοτήτων του *Petit Journal People* και του *Petit Journal Actu*, με μια κριτική και χιουμοριστική στάση επί της ειδησεογραφίας, αρχικά ως voice off και στην συνέχεια στο πλατό της εκπομπής, με ημερομηνία εκκίνησης τις 3 Σεπτεμβρίου 2007. Μετά τον Σεπτέμβριο του 2010, το *Petit journal People* έπαυσε να υφίσταται, προκειμένου να επιτρέψει την επιμήκυνση σε χρόνο προβολής του *Petit Journal Actu*, το οποίο μετατράπηκε στο *Petit Journal*. Η εκπομπή μεταδιδόταν, τότε, στο τέλος του πρώτου μέρους του *Grand Journal* στις 19:45, από Δευτέρα έως Πέμπτη. Εκείνη την περίοδο, δεκατέσσερα συνολικά άτομα εργάζονταν για την δημιουργία και την παραγωγή του συγκεκριμένου τηλεοπτικού προγράμματος, από το ρεπορτάζ έως το μοντάζ.

Με την έναρξη της τηλεοπτικής σεζόν του 2011, το *Le Petit Journal* αναβαθμίστηκε από απλή ενότητα σε αυτόνομη εκπομπή (ανεξάρτητη του *Grand Journal*), κάτι που επέτρεψε στον Μπαρτές την πρόσληψη χρονογράφων (μετά το 2013, οι Μαρτέν Βέιλ, Μαξίμ Μυσκά και Οφελί Μενιέ) και την παρουσία ενός καλεσμένου στην εκπομπή του. Από τις 28 Αυγούστου 2011, η εκπομπή άρχισε να προβάλλεται από την Δευτέρα έως την Παρασκευή, στις 20:05 (κάνοντας, έτσι, μια παύση στο *Grand Journal*, αμέσως μετά την προβολή του *Les Guignols*). Μετά τις 26 Αυγούστου 2013, προς αποφυγή της ενδιάμεσης διακοπής του *Grand Journal*, το *Petit Journal* άρχισε να προβάλλεται τις ίδιες ακριβώς ημέρες με τα προηγούμενα ωράριά του, με την ώρα προβολής, ωστόσο, να μετατίθεται για τις 20:25. Μαζί με την αλλαγή αυτή στην προβολή, ο ίδιος άρχισε να λαμβάνει μηνιαίο μισθό της τάξεως των 30.000 €.

Ο Γιαν Μπαρτές ίδρυσε, το 2011, την εταιρεία παραγωγής Bangumi, σε συνεργασία με τον συντακτικό παραγωγό του *Grand Journal*, Λοράν Μπον. Η συγκεκριμένη εταιρεία ανέλαβε την παραγωγή του *Le Petit Journal* ανεξάρτητα της KM Production, εταιρείας ιδρυθείσας από τους Ρενώ Λε Βαν Κιμ και Μισέλ Ντενιζό. Η νέα μορφή, διάρκειας 18 λεπτών, της εκπομπής άρχισε να προβάλλεται από τον Σεπτέμβριο του 2011. Η προβολή της γινόταν από Δευτέρα έως Παρασκευή. Στις 31 Αυγούστου 2011, η μαριονέτα του παρουσιαστή της έκανε την πρώτη της εμφάνιση στο *Les Guignols de l'info*.

Το 2012, έκανε την εμφάνισή του στην ταινία μικρού μήκους *Arthur Flèche*, παραγωγής της Sombrero Films και η οποία αποτελούσε μέρος της νέας σεζόν της ενότητας « Programmes courts » του Canal+, στην κατηγορία « Écrire pour ». Στις 19 Μαρτίου 2012, έκανε την εμφάνισή του σε ένα επεισόδιο της μίνι σειράς *Bref*. Από τον Σεπτέμβριο του 2012 έως τον Ιούνιο του 2016, ο παρουσιαστής ανέλαβε την παραγωγή της εκπομπής *Le Supplément*, στην οποία λάμβαναν μέρος δημοσιογράφοι, χιουμορίστες και προσωπικότητες, όλα αυτά υπό έναν σατιρικό και εκκεντρικό τόνο, με παρουσιαστή, αρχικά, την Μαϊτενά Μπιραμπέν και, στην συνέχεια, τον Αλί Μπαντού κάθε τέλος εβδομάδας στις 12:45 sur Canal+.

Στις 9 Μαΐου 2016, ο Μπαρτές γνωστοποίησε την αποχώρησή του από το Canal+ και την εκπομπή *Le Petit Journal* με το πέρας της τηλεοπτικής σεζόν 2015-2016. Αντικαταστάτης του ανέλαβε ο Σιρίλ Ελντάν για την σεζόν 2016-2017.

Συμμετείχε στην παραγωγή διαφόρων προγραμμάτων, μεταξύ των οποίων το στρατευμένο ρεπορτάζ με τίτλο *Les pensées de Paul*, το οποίο προβλήθηκε τον Οκτώβριο του 2015 στο Canal+, καθώς και η σειρά ντοκιμαντέρ *Scandales de la mode*, η οποία προβλήθηκε τον Ιούλιο του 2016 από το Arte.

### TF1 και TMC

Μετά την γνωστοποίηση της αποχώρησης του Γιάν Μπαρτές από το Canal +, το Groupe TF1 ανακοίνωσε την άφιξη του παρουσιαστή από την έναρξη της σεζόν 2016 στον προγραμματισμό του TF1 και του TMC. Από τον 2016, παρουσιάζει τηλεοπτική εκπομπή υπό τον τίτλο *Quotidien*, όπου συμμετέχουν και οι δύο συνεργάτες του από το *Petit Journal*, οι Eric et Quentin, στο TMC, καθώς και μία εκπομπή ως δεύτερο μέρος άλλης, κάθε Πέμπτη βράδυ στο TF1.

Διακρίσεις
----------

Ο Γιάν Μπαρτές έλαβε το βραβείο του καλύτερου δημοσιογράφου στα βραβεία νέων ταλέντων του έτους 2009.

Φιλμογραφία
-----------

### Κινηματογράφος

* 2014: *La Main sur le cœur* του Σαμουέλ Ερκύλ

### Τηλεόραση

* 2004 - 2016: *Le Petit Journal* - Canal+
* 2012: *Arthur Flèche* του Σαμουέλ Ερκύλ - Canal+
* 2012: *Bref*: ο εαυτός του
* 2013: *Platane* του Ερίκ Ζυντόρ: ο εαυτός του
* Από το 2016: *Quotidien* - TMC
* Από το 2016: *Quotidien Express* - TF1
* Από το 2016: νέα εβδομαδιαία εκπομπή - TF1

Παραπομπές
----------

1. ↑  (Τσεχικά) *Česko-Slovenská filmová databáze*. 2001. 302521.
2. ↑  *GeneaStar*. barthesyann.
3. ↑  Ανακτήθηκε στις 10  Ιουλίου 2019.
4. ↑  «INPI – Service de recherche marques». *bases-marques.inpi.fr*. Ανακτήθηκε στις 12 Σεπτεμβρίου 2016.
5. ↑  «Yann Barthès : "C'est la première fois que nous sommes agressés à ce point" - vidéo Dailymotion». *Dailymotion*. Ανακτήθηκε στις 2 Δεκεμβρίου 2015.
6. ↑  Cyril Lefevre (14 Ιανουαρίου 2010). «Portrait : Yann Barthès, l'agitateur du Grand Journal». *toutelatélé.com*. Ανακτήθηκε στις 11 Μαΐου 2010.
7. ↑  Yann Barthès : icône bobo de l'« infotainment » στο *ojim.fr*, ανακτήθηκε στις 10 Μαΐου 2016
8. ↑  Vincent Monnier (13 Απριλίου 2011). «Yann Barthès existe-t-il vraiment ?». *TéléObs*.
9. ↑  Média, Prisma. «On a percé le mystère Yann Barthès : 5 choses que vous ne saviez pas sur lui - Gala». Ανακτήθηκε στις 13 Σεπτεμβρίου 2016.
10. ↑  Pascale Krémer (27 Μαΐου 2011). «Les petits secrets du Grand Journal». *Le Monde Magazine*. Αρχειοθετήθηκε από το πρωτότυπο στις 3 Ιουνίου 2011. Ανακτήθηκε στις 15 Σεπτεμβρίου 2016.
11. ↑  «Le Petit Journal : Yann Barthès, tout va changer» (στα Γαλλικά). 2 Ιουνίου 2011. Ανακτήθηκε στις 2 Σεπτεμβρίου 2016.
12. ↑  Richard Sénéjoux. «Le Petit journal de Canal + devient grand et s'émancipe». *Télérama*. Ανακτήθηκε στις 31 Μαΐου 2011.
13. ↑  «La Collection, série de courts métrages initiés et préachetés par CANAL+». *Canal+*.
14. ↑  «Appel à projet pour la nouvelle saison de "Écrire pour"». *Blog des* Programmes courts *de Canal+*.
15. ↑  «Bref. Y a des gens qui m'énervent. - Episode du 19/03». *Canal+*.
16. ↑  «Dépôt légal no. 12 3 924 802 du 5 juin 2012 à l'Inpi». *Institut National de la Propriété Industrielle*. [*νεκρός σύνδεσμος*]
17. ↑  Clap Production. «Le Petit Journal de Yann Barthès». *claponline.com*.
18. ↑  «TF1 confirme officiellement l'arrivée de Yann Barthès en hebdo sur la Une et en quotidienne sur TMC» (στα γαλλικά).  Μαΐου 2016. ISSN 1950-6244.. Ανακτήθηκε στις 9 Μαΐου 2016.
19. ↑  «Yann Barthès et son équipe passent sur TF1 et TMC». *Le Monde.fr* (στα Γαλλικά). Ανακτήθηκε στις 9 Μαΐου 2016.
20. ↑  CR (10 Φεβρουαρίου 2009). «Les Jeunes Talents 2009 : Les Lauréats». *excessif.com*. Αρχειοθετήθηκε από το πρωτότυπο στις 9 Ιουνίου 2010. Ανακτήθηκε στις 11 Μαΐου 2010.
21. ↑  «Yann Barthès et Charlotte le Bon au cinéma dans La Main sur le cœur !». *Filmsactu.com*. 10 Ιανουαρίου 2013.
22. ↑  «L'émission de Barthès chez TF1 se dévoile un peu plus». *Le Huffington Post*. Ανακτήθηκε στις 11 Ιουλίου 2016.
23. ↑  Piquard, Alexis Delcambre et Alexandre (9 Μαΐου 2016). «Yann Barthès et son équipe passent sur TF1 et TMC» (στα γαλλικά). Le Monde.fr. ISSN 1950-6244.. Ανακτήθηκε στις 11 Ιουλίου 2016.

Εξωτερικοί Σύνδεσμοι
--------------------

* Yann Barthès στην IMDb
* Γιάν Μπαρτές στο *Allociné*

|  |  |
| --- | --- |
| 

|  |
| --- |
| * Πύλη:Γαλλική Τηλεόραση
* Πύλη:Σαμπερί
 |

 |